b'\n_START_ARTICLE_\nFrancesco Aquilini\n_START_PARAGRAPH_\nFrancesco Aquilini je riadite\xc4\xbeom investi\xc4\x8dnej skupiny Aquilini Investment Group, so s\xc3\xaddlom vo Vancouveri. Je s\xc3\xba\xc4\x8dasn\xc3\xbdm majite\xc4\xbeom hokejov\xc3\xa9ho klubu Vancouver Canucks a \xc5\xa1tadi\xc3\xb3na Rogers Arena.\n_START_SECTION_\nVancouver Canucks\n_START_PARAGRAPH_\n17. novembra 2004 k\xc3\xbapila investi\xc4\x8dn\xc3\xa1 skupina Aquilini Investment Group (ktor\xc3\xba viedol Francesco Aquilini) 50 percentn\xc3\xbd podiel v Orca Bay Sports and Entertainment, spolo\xc4\x8dnosti, ktor\xc3\xa1 vlastnila klub aj hokejov\xc3\xbd \xc5\xa1tadi\xc3\xb3n GM Place od Johna McCawa. Aquilini a jeho dvaja obchodn\xc3\xad partneri, Tom Gaglardi a Ryan Beedie rokovali nieko\xc4\xbeko mesiacov so spolo\xc4\x8dnos\xc5\xa5ou Orca Bay bez dosiahnutia dohody. V janu\xc3\xa1ri 2005 podali Gaglardi a Beedie \xc5\xbealobu na Aquliniho a Orca Bay, v ktorej ich obvinili z pokusu dosiahnu\xc5\xa5 vz\xc3\xa1jomn\xc3\xba dohodu s vyu\xc5\xbeit\xc3\xadm inform\xc3\xa1ci\xc3\xad, ktor\xc3\xa9 Gaglardi a Beedie z\xc3\xadskali z ich vlastnej obchodnej ponuky._NEWLINE_8. novembra 2006 k\xc3\xbapil Aqulini spolu s jeho bratmi Robertom a Paulom zvy\xc5\xa1n\xc3\xbdch 50 percent podielu Johna McCawa v klube a \xc5\xa1tadi\xc3\xb3ne._NEWLINE_V m\xc3\xa1ji 2007 obdr\xc5\xbeal najvy\xc5\xa1\xc5\xa1\xc3\xad s\xc3\xbad Britskej Kolumbie pr\xc3\xadpad Gaglardi a Beedie verzus Aqulini a Orca Bay. S\xc3\xbad sa za\xc4\x8dal v j\xc3\xbani 2007. 10. janu\xc3\xa1ra 2008 bol vyhl\xc3\xa1sen\xc3\xbd kone\xc4\x8dn\xc3\xbd verdikt s\xc3\xbadu, ktor\xc3\xbd rozhodol, \xc5\xbee Aquilini sa nedopustil ni\xc4\x8doho protiz\xc3\xa1konn\xc3\xa9ho a ost\xc3\xa1va majite\xc4\xbeom klubu.'